ddrg/super_eurlex huggingface dataset:
RÅDETS AFGØRELSE

af 2. juli 1999

om udpegelse af Den Europæiske Unions særlige udsending, der skal varetage hvervet som koordinator for stabilitetspagten for Sydøsteuropa

(1999/434/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 18, stk. 5, og

ud fra følgende betragtninger:

(1) Den 10. juni 1999 besluttede medlemsstaternes udenrigsministre og Kommissionen sammen med de andre deltagere i stabilitetspagten for Sydøsteuropa at udarbejde en stabilitetspagt for Sydøsteuropa, i det følgende benævnt "stabilitetspagten";

(2) i punkt 13 i selve stabilitetspagten fastsættes det, at stabilitetspagten skal have en særlig koordinator, der udpeges af Unionen efter samråd med OSCE-formandskabet og andre deltagere; dette samråd har fundet sted;

(3) på denne baggrund finder Unionen det hensigtsmæssigt straks at udpege en særlig udsending, der skal varetage hvervet som koordinator for stabilitetspagten;

(4) afgørelsen om udpegelse af den særlige udsending skal have midlertidig karakter, indtil der - så snart som muligt og senest inden udgangen af juli 1999 - vedtages en fælles aktion, der bekræfter en sådan udnævnelse -

TRUFFET FØLGENDE AFGØRELSE:

Artikel 1

1. Bodo Hombach udpeges til særlig EU-udsending, der skal varetage hvervet som særlig koordinator for stabilitetspagten for Sydøsteuropa efter de nærmere bestemmelser, der er fastsat i punkt 13 i stabilitetspagten.

2. Den særlige udsending skal

- varetage formandskabet for Det Regionale Sydøsteuropapanel

- fremme gennemførelsen af stabilitetspagtens mål internt i de enkelte lande og mellem disse indbyrdes

- deltage i Styringsgruppen på Højt Plan vedrørende Donorkoordinationsprocessen.

Artikel 2

Rådet vedtager så snart som muligt en fælles aktion, der bekræfter udnævnelsen samt mandatet og angiver varighed, midler (navnlig diplomatiske, materielle og finansielle midler), procedurer og betingelser for varetagelsen af den særlige udsendings mandat.

Artikel 3

Kun udgifterne til rejse og ophold, som den særlige udsending påføres i tidsrummet mellem udpegelsen og vedtagelsen af den fælles aktion, der er omhandlet i artikel 2, vil blive afholdt i overensstemmelse med de regler, der gælder for Den Europæiske Unions almindelige budget.

Artikel 4

Denne afgørelse får virkning på datoen for vedtagelsen.

Udpegelsen har virkning indtil den 31. juli 1999, medmindre den bekræftes ved den fælles aktion, der skal vedtages i henhold til artikel 2.

Artikel 5

Denne afgørelse offentliggøres i EF-Tidende.

Udfærdiget i Bruxelles, den 2. juli 1999.

På Rådets vegne

T. HALONEN

Formand
EUROPA-PARLAMENTETS AFGØRELSE

af 4. maj 1999

om meddelelse af decharge til bestyrelsen for Det Europæiske Institut for Forbedring af Leve- og Arbejdsvilkårene for gennemførelsen af budgettet for regnskabsåret 1997

(1999/432/EF)

EUROPA-PARLAMENTET,

- der henviser til EF-traktaten, særlig artikel 276,

- der henviser til beretning om regnskab for og forvaltning af Det Europæiske Institut til Forbedring af Leve- og Arbejdsvilkårene (Dublin-Instituttet) for regnskabsåret, der afsluttedes pr. 31. december 1997 med svar fra Det Europæiske Institut til Forbedring af Leve- og Arbejdsvilkårene (C4-0054/99)(1),

- der henviser til Rådets henstilling af 11. februar 1999 (5913/99 - C4-0149/99),

- der henviser til betænkning fra Budgetkontroludvalget (A4-0163/99),

A. der henviser til, at det er Revisionsrettens opfattelse, at regnskabet for regnskabsåret, der afsluttedes pr. 31. december 1997, er korrekt, og at de underliggende transaktioner som helhed betragtet er lovlige og formelt rigtige,

1. tager følgende tal til efterretning i regnskabet for Det Europæiske Institut for Forbedring af Leve- og Arbejdsvilkårene:

REGNSKABSÅRET 1997

>TABELPOSITION>

2. anerkender de positive skridt, instituttet har taget for at løse de resterende tekniske problemer i forbindelse med funktionsadskillelsen mellem anvisningsberettiget og regnskabsfører og gennemførelsen af et nyt decentraliseret finansielt system;

3. glæder sig over vedtagelsen af et aftalememorandum med henblik på at tilvejebringe et struktureret samarbejde mellem bestyrelserne for Det Europæiske Institut til Forbedring af Leve- og Arbejdsvilkårene og Det Europæiske Arbejdsmiljøagentur;

4. støtter instituttets bestræbelser på at forbedre den daglige styring af forskudsforvaltningen ved fastlæggelse af klare definitioner, anvendelse af strenge retningslinjer med henblik på at reducere tjenesterejseudgifter og forbedringer i procedurerne for fastlæggelse af det årlige budget, for så vidt angår undersøgelseskontrakter;

5. meddeler decharge til bestyrelsen for Det Europæiske Institut for Forbedring af Leve- og Arbejdsvilkårene med hensyn til gennemførelsen af budgettet for regnskabsåret 1997 på grundlag af Revisionsrettens beretning;

6. pålægger sin formand at sende denne afgørelse til bestyrelsen for Det Europæiske Institut for Forbedring af Leve- og Arbejdsvilkårene, Rådet, Kommissionen og Revisionsretten og at offentliggøre den i EF-Tidende (L-udgaven).

Julian PRIESTLEY

Generalsekretær

José María GIL-ROBLES

Formand

(1) EFT C 406 af 28.12.1998, s. 12.
EUROPA-PARLAMENTETS AFGØRELSE

af 4. maj 1999

om meddelelse af decharge til bestyrelsen for Det Europæiske Center for Udvikling af Erhvervsuddannelse for gennemførelsen af dets budget for regnskabsåret 1997

(1999/433/EF)

EUROPA-PARLAMENTET,

- der henviser til EF-traktaten, sæelig artikel 276,

- der henviser til Revisionsrettens beretning om regnskab for og forvaltning af Det Europæiske Center for Udvikling af Erhvervsuddannelse (Thessaloniki-Centret) for det regnskabsår, der afsluttedes pr. 31. december 1997 (C4-0053/99)(1),

- der henviser til Rådets henstilling af 11. februar 1999 (5912/99 - C4-0148/99),

- der henviser til betænkning fra Budgetkontroludvalget (A4-0163/99),

A. der henviser til, at det er Revisionsrettens opfattelse, at regnskabet for regnskabsåret, der afsluttedes pr. 31. december 1997, er korrekt, og at de underliggende transaktioner som helhed betragtet er lovlige og formelt rigtige,

1. tager følgende tal fra årsregnskabet for Det Europæiske Center for Udvikling af Erhvervsuddannelse til efterretning:

REGNSKABSÅRET 1997

>TABELPOSITION>

2. glæder sig over indførelsen af et nyt budget- og regnskabssystem, de skridt, der et taget for at mindske anvendelsen af forskudsforvaltningen, vedtagelsen af en ny personalepolitik og fremsendelsen af halvårlige beretninger til Parlamentet om situationen omkring de nye bygninger, som centret tager i anvendelse i 1999,

3. meddeler decharge til bestyrelsen for Det Europæiske Center for Udvikling af Erhvervsuddannelse for gennemførelsen af dets budget for regnskabsåret 1997,

4. pålægger sin formand at sende denne afgørelse bestyrelsen for Det Europæiske Center for Udvikling af Erhvervsuddannelse, Rådet, Kommissionen og Revisionsretten og at offentliggøre den i EF-Tidende (L-udgaven).

Julian PRIESTLEY

Generalsekretær

José María GIL-ROBLES

Formand

(1) EFT C 406 af 28.12.1998, s. 1.
EUROPA-PARLAMENTETS AFGØRELSE

af 4. maj 1999

om meddelelse af decharge til Kommissionen for forvaltningen af EKSF for regnskabsåret 1997

(1999/431/EKSF)

EUROPA-PARLAMENTET,

- der henviser til følgende tal i Det Europæiske Kul- og Stålfællesskab pr. 31. december 1997(1) og Revisionsrettens årsberetning om EKSF for regnskabsåret 1997 med Kommissionens svar (C4-0055/99)(2), hvori den bekræfter, at dette årsregnskab giver et retvisende billede af Det Europæiske Kul- og Stålfællesskabs aktiver og finansielle stilling pr. 31. december 1997 og af resultatet for det regnskabsår, der afsluttedes den 31. december 1997,

1. giver Kommissionen decharge for forvaltningen af EKSF for regnskabsåret 1997 på grundlag af følgende tal for gennemførelsen af administrationsbudgettet for regnskabsåret 1997;

2. pålægger sin formand at sende denne afgørelse og beslutningen med bemærkningerne til Kommissionen, Rådet, Revisionsretten og Det Rådgivende Udvalg for EKSF samt at sørge for, at de offentliggøres i EF-Tidende (L-udgaven).

BALANCE PR. 31. DECEMBER 1997

AKTIVER

>TABELPOSITION>

PASSIVER

>TABELPOSITION>

RESULTATOPGØRELSE FOR DET REGNSKABSÅR, DER AFSLUTTEDES PR. 31. DECEMBER 1997

UDGIFTER

>TABELPOSITION>

INDTÆGTER

>TABELPOSITION>

GENNEMFØRELSE AF EKSF's AKTIONSBUDGET

GENNEMFØRELSE AF BUDGETTET

>TABELPOSITION>

REGNSKABSÅRETS RESULTAT

>TABELPOSITION>

Julian PRIESTLEY

Generalsekretær

José María GIL-ROBLES

Formand

(1) EFT C 255 af 13.8.1998, s. 3.

(2) EFT C 352 af 18.11.1998, s. 1.
RÅDETS AFGØRELSE

af 14. juni 1999

om udnævnelse af medlemmerne af Det Rådgivende Udvalg for Euratoms Forsyningsagentur

(1999/C 186/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur(1), senest ændret ved afgørelse 95/1/EF, Euratom, EKSF af 1. januar 1995(2),

under henvisning til Rådets afgørelse af 27. juni 1997 om udnævnelse af medlemmerne af Det Rådgivende Udvalg for Euratoms Forsyningsagentur(3), og

ud fra følgende betragtninger:

Udvalgsmedlemmernes mandat udløb den 28. marts 1999;

der skal foretages udnævnelse af medlemmer af udvalget for perioden fra den 29. marts 1999 til den 28. marts 2001;

medlemsstaternes regeringer har indgivet kandidatlister,

Kommissionen har afgivet udtalelse -

TRUFFET FØLGENDE AFGØRELSE:

Eneste artikel

Følgende personer udnævnes til medlemmer af Det Rådgivende Udvalg for Euratoms Forsyningsagentur:

>TABELPOSITION>

Udfærdiget i Luxembourg, den 14. juni 1999.

På Rådets vegne

K.-H. FUNKE

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 210 af 11.7.1997, s. 3.
EUROPA-PARLAMENTETS AFGØRELSE

af 4. maj 1999

om meddelelse af decharge til Kommissionen for den økonomiske forvaltning af 6. Europæiske Udviklingsfond for regnskabsåret 1997

(1999/429/EF)

EUROPA-PARLAMENTET,

- der henviser til EF-traktaten,

- der henviser til den tredje AVS-EØF-konvention(1),

- der henviser til balancer og forvaltningsregnskaber for 6. og 7. Europæiske Udviklingsfond for regnskabsåret 1997 (KOM(98)0442),

- der henviser til Revisionsrettens årsberetning for regnskabsåret 1997 med institutionernes svar - Beretning om aktiviteterne i forbindelse med det almindelige budget og den 6. og 7. Europæiske Udviklingsfond (C4-0676/98)(2),

- der henviser til Revisionsrettens særberetning nr. 24/98 om transaktioner med risikovillig kapital finansieret over De Europæiske Udviklingsfondes midler med Kommissionens svar(3),

- der henviser til Rådets henstilling af 25. februar 1999 (6321/99 - C4-0185/99),

- der henviser til erklæring fra Rådet om Revisionsrettens revisionserklæring om 6. og 7. Europæiske Udviklingsfonds aktiviteter for regnskabsåret 1997 (6557/99 - C4-0187/99),

- der henviser til betænkning fra Budgetkontroludvalget og udtalelse fra Udvalget om Udvikling og Samarbejde (A4-0198/99),

1. giver decharge til Kommissionen for den økonomiske forvaltning af 6. Europæiske Udviklingsfond for regnskabsåret 1997 på grundlag af følgende beløb:

BALANCE FOR 6. EUF PR. 31. DECEMBER 1997

>TABELPOSITION>

>TABELPOSITION>

ANVENDELSE AF MIDLER - 6. EUF PR. 31. DECEMBER 1997

Bevillingernes fordeling

>TABELPOSITION>

2. fremsætter sine bemærkninger i den beslutning, der ledsager denne afgørelse;

3. pålægger sin formand at sende denne afgørelse og beslutningen med bemærkningerne til Kommissionen, Rådet, Revisionsretten og Den Europæiske Investeringsbank og sørge for, at de offentliggøres i EF-Tidende (L-udgaven).

Julian PRIESTLEY

Generalsekretær

José María GIL-ROBLES

Formand

(1) EFT L 86 af 31.3.1986.

(2) EFT C 349 af 17.11.1998.

(3) EFT C 389 af 14.12.1998.
EUROPA-PARLAMENTETS AFGØRELSE

af 4. maj 1999

om meddelelse af decharge til Kommissionen for den økonomiske forvaltning af 7. Europæiske Udviklingsfond for regnskabsåret 1997

(1999/430/EF)

EUROPA-PARLAMENTET,

- der henviser til EF-traktaten,

- der henviser til den fjerde AVS-EØF-konvention(1),

- der henviser til balancer og forvaltningsregnskaber for 6. og 7. Europæiske Udviklingsfond for regnskabsåret 1997 (KOM(98)0442),

- der henviser til Revisionsrettens årsberetning for regnskabsåret 1997 med institutionernes svar - Beretning om aktiviteterne i forbindelse med det almindelige budget og den 6. og 7. Europæiske Udviklingsfond (C4-0676/98)(2),

- der henviser til Rådets henstilling af 25. februar 1999 (6322/99 - C4-0186/98),

- der henviser til erklæring fra Rådet om Revisionsrettens revisionserklæring om 6. og 7. Europæiske Udviklingsfonds aktiviteter for regnskabsåret 1997 (6557/99 - C4-0187/99),

- der henviser til betænkning fra Budgetkontroludvalget og udtalelse fra Udvalget om Udvikling og Samarbejde (A4-0198/99),

1. giver decharge til Kommissionen for den økonomiske forvaltning af 7. Europæiske Udviklingsfond for regnskabsåret 1997 på grundlag af følgende beløb:

BALANCE FOR 7. EUF PR. 31. DECEMBER 1997

>TABELPOSITION>

>TABELPOSITION>

ANVENDELSE AF MIDLER - 7. EUF PR. 31. DECEMBER 1997

Bevillingernes fordeling

>TABELPOSITION>

2. fremsætter sine bemærkninger i den beslutning, der ledsager denne afgørelse;

3. pålægger sin formand at sende denne afgørelse og beslutningen med bemærkningerne til Kommissionen, Rådet, Revisionsretten og Den Europæiske Investeringsbank og sørge for, at de offentliggøres i EF-Tidende (L-udgaven).

Julian PRIESTLEY

Generalsekretær

José Maria GIL-ROBLES

Formand

(1) EFT L 229 af 17.08.1991.

(2) EFT C 349 af 17.11.1998.
RÅDETS AFGØRELSE

af 28. juni 1999

om forlængelse af anvendelsen af fælles aktion 96/250/FUSP i forbindelse med udnævnelse af en særlig udsending for De Store Søers Område i Afrika

(1999/423/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14 og 28, og

ud fra følgende betragtninger:

(1) Fælles aktion 96/250/FUSP af 25. marts 1996 vedtaget af Rådet på grundlag af artikel 13 i traktaten om Den Europæiske Union, i forbindelse med udnævnelse af en særlig udsending for De Store Søers Område i Afrika(1) som forlænget ved afgørelse 98/452/FUSP(2) udløber den 31. juli 1999;

(2) i konklusionerne fra samlingen den 9. november 1998 opfordrede Rådet Aldo Ajello til at fortsætte Rådets bestræbelser i kontrakterne med nøglepersoner i området og andre, der interesserer sig aktivt for den aktuelle situation i Den Demokratiske Republik Congo;

(3) anvendelsen af fælles aktion 96/250/FUSP bør efter en revision forlænges med et år -

TRUFFET FØLGENDE AFGØRELSE:

Artikel 1

Anvendelsen af fælles aktion 96/250/FUSP forlænges indtil den 31. juli 2000. Den fælles aktion tages op til fornyet overvejelse seks måneder efter vedtagelsen af denne afgørelse.

Artikel 2

1. Det finansielle referencebeløb til dækning af udgifterne i forbindelse med den særlige udsendings mandat i De Store Søers Område i Afrika fastsættes til 1137000 EUR.

2. Beløbet i stk. 1 anvendes til finansiering af infrastruktur og af den særlige udsendings løbende udgifter, herunder den del af løn mv. til den særlige udsending og dennes stab, der ikke dækkes under midlertidig tjeneste. Medlemsstaterne og EU-institutionerne kan foreslå, at deres personale forretter midlertidig tjeneste i den særlige udsendings stab. Aflønningen af personale, der udsendes til sådan midlertidig tjeneste, betales af hhv. vedkommende medlemsstat eller EU-institution.

3. Rådet tager til efterretning, at formandskabet, Kommissionen og/eller medlemsstaterne inden for deres respektive kompetenceområde sørger for logistik støtte i området.

4. Privilegier, immuniteter og andre garantier, der måtte være nødvendige for, at den særlige udsending og dennes stab kan udføres deres hverv korrekt, aftales mellem parterne. Medlemsstaterne og Kommissionen yder enhver relevant støtte i så henseende.

Artikel 3

Denne afgørelse træder i kraft på dagen for vedtagelsen.

Artikel 4

Denne afgørelse offentliggøres i EF-Tidende.

Udfærdiget i Luxembourg, den 28. juni 1999.

På Rådets vegne

M. NAUMANN

Formand

(1) EFT L 87 af 4.4.1996, s. 1.

(2) EFT L 198 af 15.7.1998, s. 1.
1999/408/EF: Rådets afgørelse af 29. april 1999 om indgåelse af aftalen om ændring af aftalen om videnskabeligt og teknologisk samarbejde mellem Det Europæiske Fællesskab og Canada



EF-Tidende nr. L 156 af 23/06/1999 s. 0023 - 0023



RÅDETS AFGØRELSE af 29. april 1999 om indgåelse af aftalen om ændring af aftalen om videnskabeligt og teknologisk samarbejde mellem Det Europæiske Fællesskab og Canada (1999/408/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 130 M sammenholdt med artikel 228, stk. 2, første punktum, og artikel 228, stk. 3, første afsnit, under henvisning til forslag fra Kommissionen(1), under henvisning til udtalelse fra Europa-Parlamentet(2), og ud fra følgende betragtninger: (1) Ved afgørelse af 26. februar 1996(3) godkendte Rådet indgåelsen af aftalen om videnskabeligt og teknologisk samarbejde mellem Det Europæiske Fællesskab og Canada; (2) ved afgørelse af 22. juni 1998 bemyndigede Rådet Kommissionen til at forhandle en ændring af ovennævnte aftale, udelukkende for så vidt angår de samarbejdsområder, der er nævnt i aftalens artikel 4, og efter proceduren i aftalens artikel 12, litra b); (3) ved afgørelse af 13. december 1998 godkendte Rådet undertegnelsen af ændringsaftalen; (4) ændringsaftalen blev undertegnet den 17. december 1998; (5) ændringsaftalen bør godkendes - TRUFFET FØLGENDE AFGØRELSE: Artikel 1 Aftalen om ændring af aftalen om videnskabeligt og teknologisk samarbejde mellem Det Europæiske Fællesskab og Canada godkendes herved. Teksten til ændringsaftalen er knyttet til denne afgørelse. Artikel 2 I henhold til artikel 12 i aftalen om videnskabeligt og teknologisk samarbejde mellem Det Europæiske Fællesskab og Canada underretter Rådets formand de canadiske myndigheder om, at de procedurer, der er nødvendige, for at aftalen kan træde i kraft, er gennemført for Fællesskabets vedkommende. Udfærdiget i Luxembourg, den 29. april 1999. På Rådets vegne W. MÜLLER Formand (1) EFT C 400 af 22.12.1998, s. 27. (2) Udtalelse afgivet den 13.4.1999 (endnu ikke offentliggjort i EFT). (3) EFT L 74 af 22.3.1996, s. 25.
1999/424/FUSP: Rådets afgørelse af 28. juni 1999 om ændring af afgørelse 1999/357/FUSP om gennemførelse af fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien



EF-Tidende nr. L 163 af 29/06/1999 s. 0086 - 0093



RÅDETS AFGØRELSE af 28. juni 1999 om ændring af afgørelse 1999/357/FUSP om gennemførelse af fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien (1999/424/FUSP) RÅDET FOR DEN EUROPÆISKE UNION HAR - under henvisning til fælles holdning 1999/318/FUSP fastlagt af Rådet den 10. maj 1999 vedrørende supplerende restriktive foranstaltninger mod Forbundsrepublikken Jugoslavien(1) og afgørelse 1999/357/FUSP(2) om gennemførelse heraf, listen i artikel 1 i afgørelse 1999/357/FUSP bør ajourføres i henhold til artikel 1, stk. 3, i fælles holdning 1999/318/FUSP - TRUFFET FØLGENDE AFGØRELSE: Artikel 1 Artikel 1 i afgørelse 1999/357/FUSP affattes således: "Artikel 1 Forbuddet mod indrejse i artikel 1 i fælles holdning 1999/318/FUSP finder anvendelse på følgende personer: >TABELPOSITION>" Artikel 2 Denne afgørelse har virkning fra dagen for vedtagelsen. Artikel 3 Denne afgørelse offentliggøres i EF-tidende. Udfærdiget i Luxembourg, den 28. juni 1999. På Rådets vegne M. NAUMANN Formand (1) EFT L 123 af 13.5.1999, s. 1. (2) EFT L 140 af 3.6.1999, s. 1.
KOMMISSIONENS BESLUTNING

af 13. juli 1999

om fastlæggelse af status for kvægbesætningerne i visse medlemsstater eller regioner i medlemsstater som officielt er fri for enzootisk kvægleukose

(meddelt under nummer K(1999) 2083)

(EØS-relevant tekst)

(1999/465/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved direktiv 98/99/EF(2), særlig bilag D, kapitel I, del E, og

ud fra følgende betragtninger:

(1) Ifølge direktiv 64/432/EØF kan medlemsstater eller regioner i medlemsstater betragtes som officielt fri for enzootisk kvægleukose, hvis de opfylder betingelserne i bilga D, kapitel I, del E, og de bevarer dene status, så længe betingelserne i bilag D, kapitel I, del F, er opfyldt;

(2) medlemsstaters eller regioners status som officielt fri for enzootisk kvægleukose supsenderes eller ophæves i henhold til direktivets bilag D, kapitel I, del G;

(3) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De medlemsstater og regioner i medlemsstater, der er nævnt i henholdsvis bilag I og II til denne beslutning, betragtes som officielt fri for enzootisk kvægleukose.

Artikel 2

Denne beslutning anvendes fra den 1. juli 1999.

Artikel 3

Denne beslutning er rettet til medlemsstaterne.

Udfærdiget i Bruxelles, den 13. juli 1999.

På Kommissionens vegne

Franz FISCHLER

Medlem af Kommissionen

(1) EFT L 121 af 29.7.1964, s. 1977/64.

(2) EFT L 358 af 31.12.1998, s. 107.

BILAG I

MEDLEMSSTATER, DER BETRAGTES SOM OFFICIELT FRI FOR ENZOOTISK KVÆGLEUKOSE

Belgien

Danmark

Tyskland

Spanien

Frankrig

Irland

Luxembourg

Nederlandene

Østrig

Finland

BILAG II

REGIONER I MEDLEMSSTATER, DER BETRAGTES SOM OFFICIELT FRI FOR ENZOOTISK KVÆGLEUKOSE

Storbritannien (Det Forenede Kongerige)

Nordirland (Det Forenede Kongerige)

Provinsen Bolzano (Italien)

Provinsen Trento (Italien)

Regionen Val d'Aosta (Italien)